RABBIT ดีด 4% เก็งปีนี้โตต่อ ธุรกิจประกันชีวิต-ขายสินทรัพย์หนุน
RABBIT เด้ง 4% ลุ้นปีนี้โตต่อ อานิสงส์ธุรกิจประกันชีวิต และธุรกิจขายสินทรัพย์ด้านอสังหาริมทรัพย์แกร่ง
RABBIT เด้ง 4% ลุ้นปีนี้โตต่อ อานิสงส์ธุรกิจประกันชีวิต และธุรกิจขายสินทรัพย์ด้านอสังหาริมทรัพย์แกร่ง
15 ก.พ. 2566

ผู้สื่อข่าวรายงานว่า วันนี้ (15 ก.พ.66) ราคาหุ้น บริษัท แรบบิท โฮลดิ้งส์ จำกัด (มหาชน) หรือ RABBIT ณ เวลา 12:28 น. อยู่ที่ระดับ 1.14 บาท บวก 0.04 บาท หรือ 3.64% สูงสุดที่ระดับ 1.19 บาท ต่ำสุดที่ระดับ 1.12 บาท ด้วยมูลค่าการซื้อขาย 53.99 ล้านบาท

โดยราคาที่ปรับตัวขึ้นมานั้นคาดมาจากในปี 66 แรบบิท ไลฟ์ จะยังคงมุ่งมั่นในการสร้างการเติบโตระยะยาวและสร้างความสําเร็จให้กับธุรกิจประกันชีวิตต่อไป โดยการตั้งเป้าหมายจำนวนเบี้ยประกันชีวิตรวมที่ 2.5 – 2.8 พันล้านบาท หรือ คิดเป็นการเติบโตกว่า 39% จากปี 65
อีกทั้งยังคงดำเนินการขายสินทรัพย์ด้านอสังหาริมทรัพย์รวมมูลค่ากว่า 3 หมื่นล้านบาทจนครบตามแผนที่ตั้งไว้ในปี 68 และนําเงินที่ได้จากการขายสินทรัพย์ไปใช้ลงทุนเพิ่มเติมในธุรกิจบริทางการเงิน และสร้างการเติบโตระยะยาวให้กับธุรกิจดังกล่าวต่อไป
แต่อย่างไรก็ดีผลประกอบการงวดปี 65 นั้น บริษัทมีส่วนที่เป็นของผู้ถือหุ้นของบริษัทฯ ขาดทุนราว 306.85 ล้านบาท